12 Mme ka retologa gore ke bone lentswe le le neng le bua le nna, mme, ya re ke sena go retologa, ka bona ditlhomo tsa lobone tsa gouta di le supa,+ 13 mme mo gare ga ditlhomo tsa lobone ga bo go le mongwe yo o tshwanang le morwa motho,+ a apere seaparo se se fitlhang kwa dinaong, mme a tlamilwe mo sehubeng ka moitlamo wa gouta. 14 Mo godimo ga moo, tlhogo ya gagwe le moriri wa gagwe di ne di le ditshweu+ jaaka boboa jo bosweu, jaaka kapoko, le matlho a gagwe jaaka kgabo e e tukang;+ 15 mme dinao tsa gagwe di ne di tshwana le kgotlho+ e e borethe fa e tuka mo leubelong; mme lentswe+ la gagwe le ne e kete mosumo wa metsi a mantsi. 16 Mme mo seatleng sa gagwe sa moja o ne a tshotse dinaledi di le supa,+ mme mo molomong wa gagwe go ne go tswa tšhaka e e bogale, e telele e e magalemabedi,+ le sefatlhego sa gagwe se ne se tshwana le letsatsi fa le phatsima ka maatla+ a lone. 17 Mme e rile ke mmona, ka wela fa dinaong tsa gagwe jaaka yo o suleng.